open-index/open-wikipedia-markdown huggingface dataset:
Rauhanmerkki

**Rauhanmerkki** on laajasti käytössä oleva rauhan symboli, joka esiintyy tavallisimmin sotaa vastustavassa kontekstissa rintanapeissa, julisteissa ja mielenosoituksissa.

## Alkuperä

Rauhanmerkin on suunnitellut englantilainen graafikko Gerald Holtom. Merkin taustalla ovat kansainvälisen lippu­viestitys­järjestelmän kirjaimet N () ja D (, jotka tulevat sanoista *nuclear disarmament* (Ydinaseriisunta). Niiden yhdistelmänä saadun kuvion ympärille lisättiin ympyrä, joka symboloi Maata. Ensimmäisen kerran merkkiä käytettiin 4. huhtikuuta 1958 Lontoossa.

Merkki siirtyi ydinaseiden vastustajien symbolista rauhanliikkeen tunnukseksi Vietnamin sodan aikana 1960-luvun lopulla, jolloin se levisi eri puolille maailmaa ja myös Suomeen. Merkkiin liittyi uusia vivahteita 1960- ja 1970-luvuilla, kun feministinen liike, hippiliike, kansalaisoikeusliike ja ympäristöliike ottivat sen käyttöön mielenilmaisuissaan. Yhdysvalloissa merkkiä käyttivät etenkin Vietnamin sodan vastustajat mielenosoituksissaan. Rauhanmerkkiä on käytetty paljon myös kaupallisesti, sillä sen luonut graafikko ei rekisteröinyt tekijänoikeuksia itselleen.

Suomalainen kansanedustaja Erkki Tuomioja on kantanut rauhanmerkkiä jo vuosikymmeniä aina julkisuudessa esiintyessään .

## Lähteet
* HS 5.4.2008: Rauhanmerkillä ei ole viidenkympin villitystä 

### Viitteet
Josef Matula

**Hermann Josef Matula** on fiktiivinen roolihahmo saksalaisessa rikossarjassa *[[Kahden keikka]]* (*Ein Fall für Zwei*). 300 jakson mittaisessa sarjassa vuosina 1981–2013 Matulaa näyttelee saksalaisnäyttelijä Claus Theo Gärtner. Matula on yksityisetsivä, joka on toimissaan suoraviivainen mies. Hän pukeutuu nuorekkaasti ja ajaa Alfa Romeolla. Matula avustaa työssään asianajajaa, joka sarjan kuluessa vaihtuu, viimeisenä Markus Lessing.

## Aiheesta muualla
* Episodeworld.com
Suomen Naisyhdistys

**Suomen Naisyhdistys** on suomalainen naisten yhteiskunnallista ja taloudellista aseman parantamista ajava aatteellinen yhdistys. 

## Historia
Järjestö perustettiin Helsingissä vuonna 1884, ja se oli ensimmäinen naisasiaa ajanut järjestö Suomessa. Yksi sen ensimmäisiä jäseniä oli kirjailija Adelaïde Ehrnrooth, joka otti osaa keskusteluihin ja avusti julkaisuja. Perustamisaikanaan yhdistys vaati naisille samoja poliittisia, sosiaalisia ja koulutuksellisia oikeuksia kuin miehillä. Myöhemmin yhdistys on paneutunut erityisesti tasa-arvoon, perhe- ja työelämän haasteisiin sekä maanpuolustukseen. 

Pari vuotta perustamisen jälkeen yhdistys erotti kuusi kapinallisena pitämäänsä nuorta jäsentä. Ehnrooth tuki erotettuja, jätti yhdistyksen ja oli yksi Naisasialiitto Unionin perustajista vuonna 1892.

Ensimmäinen Helsingin ulkopuolinen osasto perustettiin Kuopioon vuonna 1886 ja sen suomenkielinen sihteeri oli Minna Canth.

Nuorsuomalaiset jäsenet erosivat yhdistyksestä 1907 ja perustivat Suomalaisen Naisliiton. Suomen Naisyhdistys oli 1911 perustamassa Naisjärjestöjen Keskusliittoa. Vilkkainta Suomen Naisyhdistyksen toiminta oli 1900-luvun alussa, jolloin sillä oli 35 paikallisyhdistystä eri puolella Suomea. Jäseniä on ollut enimmillään 1&nbsp;388 henkeä.

Nykyisin Suomen Naisyhdistyksen pyrkimys on yhdistää naiset toimimaan yhdessä tasa-arvon edistämiseksi..

Yhdistys on Naisjärjestöjen keskusliiton perustajajäsen.

## Organisaatio
Suomen Naisyhdistyksen nykyinen puheenjohtaja on Kukka Lehmusvirta.

## Puheenjohtajat
*Elisabeth Löfgren 1884–1889
*Alexandra Gripenberg 1889–1904 ja 1909–1913
* Elin Sjöström 1904–1909
* Armi Hallstén-Kallia 1937–
* Kerttu Sihvonen 1955–1960
* Aune Saloheimo 1980–1987
* Leena Löyttyniemi 1988–2006
* Pirkko Raunemaa 2007–2014
* Seija Sihvola 2010–2015
*  Kukka Lehmusvirta 2016–

## Lähteet
* Aura Korppi-Tommola (toim.): Tavoitteena tasa-arvo. Suomen Naisyhdistys 125 vuotta. SKS, 2009. 

### Viitteet
Brain Gym -aivojumppa

**Brain Gym -aivojumppa** on uskomushoito, jonka väitetään tehostavan aivojen toimintaa sekä kehon ja aivojen välistä yhteistyötä erilaisissa tehtävissä. Brain Gym on kehittäjänsä Paul Dennisonin ja hänen vaimonsa Gail Dennisonin omistama tavaramerkki sekä soveltavan kinesiologian piiriin kuuluvan oppimiskinesiologian (engl. *educational kinesiology*/*Edu-K*) tunnetuin menetelmä. Liikkeiden tekemisen lisäksi Brain Gym -aivojumpalle on ominaista veden juominen.

## Tausta
Brain Gym -aivojumppa on amerikkalaisen Paul Dennisonin 1970-luvulla kehittämä, 26 eri liikettä sisältävä menetelmä, jonka on väitetty synnyttävän uusia ja vahvistavan jo olemassa olevia hermoratayhteyksiä, jolloin yhteydet oikean ja vasemman aivopuoliskon sekä aivojen muidenkin osien välillä aktivoituisivat yhteistyössä ohjaamaan sujuvasti aivojen ja kehon välistä toimintaa missä tahansa tehtävässä tai tavoitteessa.

Oppimiskinesiologian mukaan aivojumppaliikkeet parantavat keskittymiskykyä, kehittävät itseluottamusta, rauhoittavat ylivilkkaita lapsia, auttavat oppimisvaikeuksissa ja lieventävät stressiä. Harjoitukset auttavat myös kommunikoinnissa, organisoinnissa ja tarkkaavaisuudessa. Niiden avulla esitetään voitavan tehostaa näkemistä ja kuulemista sekä parantaa lukemista, kirjoittamista, muistamista ja fyysisiä toimintoja.

Laajimman kuvauksen aivojumpasta antaa Carla Hannaford kirjoissaan *Viisaat liikkeet* ja *Oppimisen palapeli*. Vaikka näkemykset eivät vastaa tieteen käsitystä hermostosta, aivopuoliskoista, oppimisesta eikä oppimisvaikeuksista tai niiden hoidosta, aivojumpan arvellaan voivan tuoda suotuisia vaikutuksia opiskeluun, mikä perustuu taukoliikunnan vireystilaa kohottavaan vaikutukseen.

Hannaford lisää aivojumpan viitekehykseen yksilöllisen oppijaprofiilin, joka diagnosoidaan lihasvastustutkimuksella. Oppijaprofiili tehdään käden (esimerkiksi oikea- tai vasenkätisyys), jalan, silmän, korvan ja aivopuoliskon hallitsevuuden perusteella. Oppimisvaikeuksia aiheuttavina profiileina pidetään sellaisia, joissa kehon dominanssi ei ole ristikkäinen hallitsevan aivopuoliskon kanssa, koska yleensä vasen aivopuolisko ohjaa kehon oikeaa puolta ja päinvastoin. Oppimiskinesiologiassa oppimisvaikeuksia hoidetaan Brain Gym -aivojumpalla, jonka uskotaan luovan puuttuvia hermoratayhteyksiä kehon ja aivojen eri osien välille.

Paul Dennison on kertonut aivojumppaa harjoitettavan 80 maassa. Sense About Science -niminen pseudotieteen vastainen järjestö on käynnistänyt keväällä 2008 aivojumpanvastaisen kampanjan Isossa-Britanniassa, jossa menetelmää on arvioitu käytettävän tuhansissa kouluissa.

## Aivojumpan tieteellinen arviointi
  
Neuropsykologian asiantuntijat arvioivat toukokuussa 2007 *Helsingin Sanomien* julkaisemassa lehtiartikkelissa aivojumppaa ja sen neurologiaa koskevia väitteitä. Asiantuntijoiden mukaan esitetyillä väitteillä ei ole tieteellistä perää, mutta aivojumppa saattaa silti toimia, koska taukojumpalla tiedetään olevan suotuisia vaikutuksia oppimiseen.

Sense About Science julkaisi keväällä 2008 asiakirjan, jossa tieteilijät arvioivat aivojumpassa esitettyjä väitteitä.

## Katso myös
*Sensomotorinen kuntoutus

## Lähteet
Adam Czerniaków

**Adam Abram Czerniaków** (30. marraskuuta 1880 – 23. heinäkuuta 1942) oli puolalainen senaattori ja Varsovan gheton johtaja.

Czerniaków syntyi Varsovassa. Hän opiskeli teknistä suunnittelua ja opetti juutalaisessa ammattikoulussa. Vuosina 1927–1934 hän oli Varsovan kunnanvaltuustossa ja vuonna 1931 hänet valittiin Puolan senaattiin. 4. lokakuuta 1939, pari päivää kaupungin antauduttua saksalaisille, Czerniakówista tehtiin gheton Judenratin johtaja.

Saksalaiset alkoivat valmistella Varsovan juutalaisten siirtoa Treblinkaan heinäkuussa 1942. Judenratin käskettiin toimittaa listat juutalaisista ja kartat asuinpaikoista. 22. heinäkuuta 1942 Judenrat sai ohjeet kaupungin kaikkien juutalaisten ”siirtämiseksi itään”. Päivän kuluessa Czerniaków sai vapautuksia pienelle joukolle. Hän ei kuitenkaan saanut vapautettua esimerkiksi Janusz Korczakin orpokodin orpoja. Ohjeita tuli lisää, ja pian päivittäinen siirrettävien kiintiö nousi kuuteen tuhanteen. Jos natsien vaatimaa juutalaismäärää ei toimitettaisi Umschlagplatzille, natsit teloittaisivat Judenratin jäseniä ja Czerniakówin vaimon, Felicjan.

Czerniakówin tajutessa karkotuksen tarkoittavan kuolemaa, hän anoi vapautusta orvoille. Hän ei onnistunut, palasi työhuoneeseensa, otti syanidikapselin ja jätti itsemurhaviestin vaimolleen ja kollegoilleen. 

Czerniaków piti puolankielistä päiväkirjaa vuodesta 1939. Se julkaistiin 1979 ja on käännetty muun muassa englanniksi. Adam Czerniaków on haudattu Varsovan juutalaiselle hautausmaalle.

## Lähteet
Salmenkaitajoki

**Salmenkaitajoki** () on joki Karjalankannaksella Viipurin ja Käkisalmen piirien rajalla Leningradin alueella Venäjällä. Salmenkaitajoki kuuluu Vuoksen vesistöön. Salmenkaitajoki on Äyräpäänjärven laskujoki ja se laskee Vuokseen. Salmenkaitajoki sijaitsee Suomen Neuvostoliitolle luovuttamalla alueella. Suomelle kuuluessaan Salmenkaitajoki muodosti osan Muolaan ja Äyräpään kuntien välisestä rajasta.

Salmenkaitajoen kohdalla oli aikaisemmin yli kilometrin levyinen Puratsinsalmi. Vuoksen laskun myötä vuonna 1857 leveä salmi kuivui nykyiseksi joeksi.  Ennen kutistumistaan salmella liikennöi Moiniemen lautta.

## Lähteet
Medipolar

**Medipolar Oy** oli oululainen lääketeollisuusyhtiö. Toimintaa Oulussa jatkaa nykyisin Orionin tytäryhtiö Fermion Oy. 

## Historia

Alun perin *Pohjolan Lääketehdas Oy* -niminen osakeyhtiö perustettiin tammikuussa 1961. Nimi muutettiin pian Medipolariksi. Virallisesti päätoiminimi vaihdettiin vuonna 1969.
 Tehtaan toiminta alkoi väliaikaisissa tiloissa Sanginsuun kansakoulussa silloisen Oulujoen kunnan alueella keväällä 1961. Tehtaan rakentamisen taustalla oli Oulun yliopistoon perustettu lääketieteellisen tiedekunta, joka loi mahdollisuuden lääketehtaan toiminnalle. Suurimman osan uuden yhtiön osakkeista merkitsivät turkulainen Farmos Oy ja sen tytäryhtiö Lääke Oy.

Vuonna 1962 yhtiö oli tuonut markkinoille jo 18 tuotetta, joista suurin osa oli verenkiertoelinten sairauksiin tarkoitettuja lääkkeitä. Tunnetuimmat lääkkeensä Medipolar kehitti 1980-luvun alussa, kun se toi markkinoille Buranan ja Antepsinin. Ibuprofeeni (alk. *Brufen*) tosin on kehitetty Englannissa ja Boots-yhtymän toimesta vuonna 1961, ja sen reseptin omainen markkinoille tulo tapahtui vuonna 1969. Lääkepatentin rauettua vuonna 1983 oli Medipolarillakin mahdollista tätä lääkeainetta valmistaa.

Farmos alkoi keskittää toimintaansa 1970-luvulla, ja vuonna 1979 Medipolar fuusioitiin Farmokseen. Suomalaisen lääketeollisuuden keskittyminen jatkui 1980-luvulla, kun Farmos fuusioitiin Orioniin.

Yrityksen logon teemana oli revontulet. "Sahalaitainen" revontuli eri variaatioineen oli käytössä aina 1980-luvulle saakka. 1980-luvulla logo modernisoitiin aaltomaisemmaksi revontulikuvioksi. 

## Lähteet
Aukkoja tarinassa

__NOTOC__
**Aukkoja tarinassa** on suomalaisen, modernia kansanmusiikkia esittävän Hehkumo -yhtyeen toinen albumi. Se julkaistiin 16. huhtikuuta 2008. Albumi nousi Suomen virallisen listan sijalle 14.

Albumilta jaettiin radioille *Meitä onni hipaisi* -single 6. maaliskuuta 2008. *Tähtiin kirjoitettu* -kappaleen alkuperäinen singleversio on vuonna 2006 esitetyn YLE TV2:n Menolippu –ohjelman tunnusmusiikki.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Pauli Hanhiniemi – laulu, kitara, huuliharppu
* Anne-Mari Kivimäki – 5-rivinen haitari, tamburiini, laulu
* Piia Kleemola – viulu, alttoviulu, 15-kielinen kantele, laulu
* Antti Paalanen – 1-2-riviset haitarit
* Juppo Paavola – rummut, lyömäsoittimet
* Ville Rauhala – kontrabasso, laulu
* Mika Virkkala – mandoliini, oktaavimandoliini, viulu, alttoviulu

## Arvostelut
* Dome.fi: 

## Lähteet
Bled number one

**Bled number one** tai **Back home** on Rabah Ameur-Zaïmeche'n ohjaama algerialais-ranskalainen elokuva. Elokuva sai ensi-iltansa vuoden 2006 Cannesin elokuvajuhlilla, jossa se voitti nuorisopalkinnon.

## Lähteet
Risto Oikarinen

**Risto Oikarinen** (s. 17. maaliskuuta 1978 Kajaani) on suomalainen runoilija ja pastori. Oikarinen voitti vuonna 2003 Eino Leinon juhlavuoden kunniaksi järjestetyn nuorten runokilpailun. Vuonna 2005 hän sai Kalevi Jäntin palkinnon. Oikarinen opettaa kirjoittamista Kriittisessä korkeakoulussa ja Laajasalon opistossa.

Oikarinen on taustaltaan muusikko ja soittaa saksofonia. Hän opiskeli musiikkia Helsingin Pop & Jazz Konservatoriossa, kunnes siirtyi Helsingin yliopistoon lukemaan teologiaa ja ryhtyi runoilijaksi.

Juha-Pekka Kilpiö pitää Oikarisen kolmesta varhaisesta proosarunokokoelmasta parhaana esikoista *Puupuhaltajaa*. Neljäs kokoelma *Kiitos tästä yöstä* ei hänen mukaansa muistuta aiempia, vaan Oikarinen on keksinyt itsensä uudelleen. Tavurunot lähestyvät oulipon poetiikkaa. Kokoelma koostuu tyylillisesti kahdenlaisista runoista, "perinteisestä" ja "kokeellisesta" (sanat ovat Kilpiön tekstissä lainausmerkeissä), mutta puhuvat samoista asioista. Kilpiö huomauttaa, että vaikka kokoelma tuntuu varautuneelta, se on kuitenkin käänne Oikarisen tuotannossa.

## Teokset
;Runokokoelmat
* *Puupuhaltaja*, Otava 2005
* *Katumusharjoituksia*, Gummerus 2008
* *Värioppi*, Otava 2012
* *Kiitos tästä yöstä*, Otava 2023

;Romaanit
* *Nälkämaan laulu*, Otava 2016
* *Piispa*, Otava 2021

## Lähteet

## Aiheesta muualla
* Risto Oikarisen verkkosivut
Hutuvalta

**Hutuvalta** tai **Hutuvoima** () oli akazujen sekä äärihutujen 1980-luvun ja lopulla 1990-luvun alussa kehittämä ja omaksuma ideologia, jonka toteuttaminen huipentui tutsien ja maltillisten hutujen vastaiseen Ruandan kansanmurhaan. Hutuvallalla tarkoitetaan myös kaikkia niitä äärihutuliikkeitä, jotka kannattivat tätä ideologiaa.

Hutuvalta oli vastine käsitteelle "tutsivalta", jolla tarkoitettiin entistä feodaali- ja siirtomaavaltaa, jossa tutseilla oli erityinen johtava ja vauraampi valta-asema hutuihin sekä twa-heimoon nähden. Ideologiaan kuului olennaisesti voimakkaan kaksijakoinen näkemys Ruandan vaihtoehdoista; hutuvalta tai tutsivalta. Hutujen oli pyrittävä hutuvaltaan olemassaolonsa turvaamiseksi. Tutsien syrjäyttäminen ja poistaminen Ruandasta vaikka väkivalloin oli vain hutujen itsesuojeluvaistoa, koska jollei puhdistusta olisi toteutettu, olisi toisena vaihtoehtona ollut hutujen orjuus ja tutsien ylivalta. Ideologian mukaan tavoitteena oli vain hutujen muodostama Ruanda, jonka kohtalo olisi vain ja ainoastaan kiinni hutuista. Se väitti myös, etteivät hutut olleet vapaita, niin kauan kuin maassa oli vielä tutsivähemmistö. Ruandan väestöstä noin 84 prosenttia on hutuja ja 15 prosenttia tutseja.

Ensimmäistä kertaa käsitettä "hutuvalta" käytti MDR-puolueen (*Mouvement démocratique républicain*) varapuheenjohtaja Froduald Karamira tarkoittaen sillä valtapuolue MRND:tä (*Mouvement républicain national pour la démocratie et le développement*) tukevia hutuliikkeitä. Hutuvalta-ideologia siis tuki Ruandan valtajärjestelmää ja pyrki takaamaan sen, että akazut eli presidentti Juvenal Habyarimanan ympärille ryhmittynyt hutujen johtava luokka pysyisi vallassa. Ideologian tavoitteena oli, että uutta hutu-Ruandaa johtaisi edelleen akazu-luokka ja MRDN itsevaltaisesti.

Hutuvallan pää-äänenkannattajia olivat radiokanava Radio Télévision Libre des Mille Collines ja Kangura-lehti, joka julkaisi myös hutuvallan ideologisen pääohjelman *Hutujen kymmenen käskyä*. Näissä kymmenessä käskyssä vaadittiin hutuja katkaisemaan kaikki välinsä tutseihin ja karkottamaan tutsit armeijasta. Lisäksi tässä ohjelmassa korostettiin naisten asemaa perheessä. Pääryhmät, jotka edustivat hutuvalta-ideologiaa, olivat valtapuolue MRND, MDR-puolueen radikaalisiipi MDR-Power, CDR-puolue (*Coalition pour la Défense de la République*) sekä hutumiliisit Interahamwe ja Impuzamugambi
Tanskan puolustusvoimat

**Tanskan puolustusvoimat** () on Tanskan aseellisesta puolustuksesta vastaava viranomainen. Ne jakaantuvat maa-, meri- ja ilmavoimiin sekä kodinturvajoukkoihin (*Hjemmeværnet*).

## Historia
Asevelvollisuus tuli Tanskassa voimaan vuonna 1849.

## Tehtävät
Tanskan asevoimien käyttötarkoitus ja tehtävät on määritelty 27. helmikuuta 2001 annetussa laissa No. 122, joka astui voimaan 1. maaliskuuta. Se määrittelee kolme käyttötarkoitusta ja kuusi tehtävää. Käyttötarkoituksina on ehkäistä konflikteja ja sotia, suojata valtiomuotoa, turvata maan olemassaolo jatkossa ja edistää rauhanomaista kehitystä maailmassa.

Pääasialliset tehtävät ovat osallistuminen Naton toimintaan, tunnistaa ja torjua valtiomuotoa uhkaavat tekijät Tanskan alueella (mukaan lukien Grönlanti ja Färsaaret), puolustusyhteistyö Natoon kuulumattomien, erityisesti Keski- ja Itä-Euroopan maiden kanssa, kansainväliset rauhanturvaamistehtävät, kriisinhallinta, humanitääriset tehtävät, rauhanedistäminen, kokonaismaanpuolustus Tanskan siviilihallinnon kanssa sekä kulloisenkin tarpeen mukaisen sotilaallisen voiman ylläpito.

## Varusmiehet
Vuoden 2024 Tanska otti tavoitteekseen, että aiempaa useammat nuoret käyvät asepalveluksen. Maa aikoi tuolloin laajentaa armeijan kutsunnat koskemaan myös naisia ja pidentää palvelusaikaa molemmille sukupuolille 4 kuukaudesta 11 kuukauteen. Pääministeri Frederiksenin hallitus tavoitteli tuolloin täyttä tasa-arvoa sukupuolten välillä. Tanskalla oli tuolloin 9 000 ammattisotilasta. Lisäksi peruskoulutuksessa oli  noin 4 700 varusmiestä. Hallitus tahtoi kasvattaa varusmiesten määrää 300:lla. Tanskan järjestelmässä kaikki ruumiillisesti hyväkuntoiset yli 18-vuotiaat miehet kutsutaan asepalvelukseen. Vapaaehtoisia on kuitenkin niin paljon, että käytössä on arvontajärjestelmä. Naiset voivat osallistua vapaaehtoisesti asepalveluksen, ja heitä oli vuonna 2023 noin neljäsosa asepalvelusta suorittaneista.

Heinäkuussa 2025 asevelvollisuus muuttuu Tanskassa sukupuolineutraaliksi.

## Lähteet
Wilhelm Lehmbruck

**Wilhelm Lehmbruck** (4. tammikuuta 1881 – 25. maaliskuuta 1919) oli saksalainen kuvanveistäjä. Hän teki lukuisia varsinkin ihmistä kuvaavia teoksia. Lehmbruckin synnyinkaupungissa Duisburgissa on hänen mukaansa nimetty, useiden taiteilijoiden töitä esittelevä museo.

Mielialahäiriöstä kärsinyt Lehmbruck teki itsemurhan Berliinissä.
Imatran Moottorikerho

**Imatran Moottorikerho** (**IMK**) on Imatralla toimiva moottoriurheiluseura. Se perustettiin 30. tammikuuta 1937 nimellä Ylä-Vuoksen Moottorikerho, ja nimi vaihtui vuonna 1953 Imatran Moottorikerho ry:ksi. Kerhossa toimii road racing-, motocross-, matkamotoristit-, minimoto- ja veteraanijaostot.

Motocross-rata on Kurkvuoressa, ja minimotot ajavat Saarlammin FK-radalla. Imatran Moottorikerholla on omat toimitilat osoitteessa Tainionkoskentie 8, ja tilojen yhteydessä on kerhon historiasta kertova näyttely.

Kuuluisin kerhon järjestämistä tapahtumista on ratamoottoripyöräilyn Imatranajo. Imatranajo ajettiin Imatran katuradalla vuosina 1962–1986, ja vuosina 1964–1982 se oli ratamoottoripyöräilyn maailmanmestaruussarjan Suomen GP. Vuodesta 1999 alkaen Imatralla ajettiin Muistojen Imatranajo. Imatranajo teki paluun elokuussa 2016, kun IMK järjesti Imatran katuradalla International Road Racing Championship -sarjan osakilpailun.

IMK:lla on myös oma motocross-koulu.
IMK:n menestynein kilpailija on ollut motocross-kuljettaja Jukka Sintonen.

## Sintosen saavutukset
*1979:   2. SM 500
*1980:   8. MM 500cc joukkue  
*1980:   4. SM 500cc joukkue
*1981:  26. MM 500cc
*1981:   2. SM 500cc
*1981:   9. MM 500cc joukkue
*1981:   4. SM 500cc joukkue
*1982:  10. MM 500cc
*1982:   1. SM 500cc
*1983:   7. MM 500cc
*1983:   1. SM 500cc
*1983:   1. PM 500cc
*1983:   4. SM 500cc joukkue
*1984:   6. MM 500cc
*1985:  21. MM 500cc
*1985:   1. SM 500cc
*1985:   7. MM 500cc joukkue

Toivo Humalisto ja Kaarlo Lampinen (IMK) ajoivat Päijänteen ympäriajon voittoon vuonna 1938 sivuvaunullisella Harley-Davidson 1200cc pyörällä. Voittopokaali on IMK:n näyttelyssä.

## Kerhon puheenjohtajat
*Josef Tikkanen (1936) 
*Martti Koponen(1937–1948) 
*Yrjö Huttunen (1949–1950) 
*Lauri Uusimäki (1951) 
*Veikko Haapala (1952–1964) 
*Toivo Tanninen (1965) 
*Jouko Nokelainen (1966–1967) 
*Veikko Valavuo (1968–1975) 
*Jouko Nokelainen (1976–1978) 
*Pauli Seppänen (1979–1986)  
*Lasse Lehtovirta (1987) 
*Pekka Pöyry (1988–2001) 
*Pauli Seppänen (2002–2005) 
*Sami Backman (2006->)

## Lähteet

## Aiheesta muualla
*Imatran moottorikerho
*Imatran Moottorikerhon Historia 
*Imatranajo
*Imatranajo-sivut 
*Muistojen Imatranajo
*Imatranajo valokuvagalleria
*Muistojen Imatranajo valokuvagalleria
*Saarlammin FK-rata
*Motocrosskoulu
Luettelo Tapparan maalivahdeista

__notoc__ 
Luettelo Tapparan joukkueessa pelanneista jääkiekkomaalivahdeista.

## A
* Hannu Avola (1956-57), (1959-60), (1961-62)

## B
* Scott Bailey  (1999-00)

## D
* Duane Derksen  (1998-99)
* Thomas Draper  (1987-88), (2001-02)

## E
* **[[Mikael Edelmann]] (2010- )**
* Hannu Elo (1963-65)

## G
* Jarmo Grönlund (1967-69), (1974-75)

## H
* Janne Hakala (1987-88)
* Jari Halme (1984-95)
* Timo Hankela (1993-94)
* Pertti Hasanen (1976-79)
* Juha Helminen (1991-92), (1993-94)
* Tommi Hietala (1996-97)
* Sasu Hovi (2000-05)

## I
* Iiro Itämies (1998-99)

## J
* Uno Jansson (1942-43), (1945-47)
* Timo Järvinen (1999-01)

## K
* Atte Kallio (1963-64)
* Hannu Kamppuri (1980-84)
* Petri Karjalainen (1976-81)
* Ilpo Kauhanen (1994-98)
* Kauko Koiso (1950-51), (1952-56)
* Sakari Korhonen (1986-87)
* J-T Koukkari (1993-94)
* Pasi Kuivalainen (2002-03)

## L
* Mika Lehto (2002-09 )
* Antti Leppänen (1964-69), (1970-78)
* Jouko Lintunen (1978-79)

## M
* Jussi Markkanen (1995-96), (2000-01)
* Perttu Mattanen (2002-03)
* Markus Mattsson (1984-87)
* **[[Juha Metsola]] (2011- )**
* Alfie Michaud  (2002-03)
* Jason Muzzatti / (1999-00)
* Jere Myllyniemi (2001-02)
* Seppo Mäkinen (1970-76)

## N
* Esko Niemi (1953-60)
* Jani Nieminen (2010-12)
* Jani Niininen (1993-94)
* Tommi Nikkilä (2006-08)
* Mika Noronen (1995-99)

## O
* Mike O'Neill  (1989-90)

## P
* Matti Peltonen (1960-68), (1969-70)
* Markku Pussinen (1956-60)
* Pasi Pussinen (1983-84)

## R
* Matti Rautiainen (1983-86)
* Tuomo Rautiainen (1968-73)
* Mika Rautio (1988-89)
* Andrew Raycroft  (2004-05)
* Jussi Reiskanen (1997-00)

## S
* Lasse Schultz (1979-83)
* Teemu Seppänen (2005-06)
* Jaromír Šindel  (1992-94)
* Heikki Sivonen (1961-64)
* Harri Säteri (2006-11)

## T
* **[[Pekka Tuokkola]] (2002-06, 2012-)**

## V
* Juha Virenius (1990-92)
* Isto Virtanen (1960-62), (1969-70)
* Voitto Virtanen (1962-63)

## W
* Gösta Wangel (1943-53)
Minä olen hullu

__NOTOC__
**Minä olen hullu** on Olavi Uusivirran 16. huhtikuuta 2008 julkaistu kolmas sooloalbumi. Ennen albumin julkaisua radioille lähetettiin single *Salmisaaren Salome*, johon kuvattiin myös musiikkivideo. Toisena singlenä julkaistiin *Ukonlintu ja virvanliekki*.

Levyn nimikkokappaleen teossa käytettiin apuna Toijalan takana-runoa.

Albumi nousi Suomen virallisen listan sijalle 12.

Vuonna 2018 albumista tehtiin 10-vuotisjuhlapainos joka sisältää pari uutta kappaletta, "Maria" ja "Kaikki on hetken tässä".

## Kappaleet
# 
# 
# 
# 
# 
# 
# 
# 
# 
# 
# 

## Arviot
* Dome.fi: 
* Helsingin Sanomat: 
* Rumba: *erittäin positiivinen*
* Soundi: 

## Lähteet
Jabotabek

**Jabotabek** (joskus myös **Jabodetabek** tai **Jabodetabekpunjur**) on Indonesian pääkaupungin Jakartan suurkaupunkialueen nimi.

Suurkaupunkialueen nimi tulee alueen muodostavien kaupunkien kahdesta tai kolmesta alkukirjaimista. **Jabo(de)tabek**: **Ja**karta, **Bo**gor, (**De**pok), **Ta**ngerang ja **Bek**asi, myöhemmin myäs **Pun**cak ja Cian**jur**. Suurkaupunkialue muodostuu viidestä kaupungista ja kolmesta Indonesian sijaishallinnon hallitsemasta alueesta joista Indonesian kielessä käytetään termiä **kabupaten** ja jotka taas jakaantuvat lukuisiin kuntiin.

Suurkaupunkialueella asui vuonna 2006 lähes 24 miljoonaa ihmistä, mikä tekee siitä yhden maailman suurimmista metropoleista. Alueen väkiluku kasvaa myös nopeasti  Indonesian nopean kaupungistumisen ja kohtalaisen korkean syntyvyyden takia. 

Vuonna 2023 alueella arvoitiin asuvan jo noin 37.8 miljoonaa ihmistä, jolloin se ohitti Delhin ja lähestyi Tokiota.

Suurkaupunkialue on Indonesian tärkein alue niin taloudellisesti, kulttuurillisesti, poliittisesti kuin sosiaalisestikin.

## Lähteet
Muotkatunturit

**Muotkatunturit** ( ja ) on tunturiryhmä Utsjoella ja Inarissa, Inarin kirkonkylän ja Inarinjoen välissä, Vaskojoen pohjoispuolella. Alue on lailla suojattu erämaa-alue. Tunturiryhmällä on pinta-alaa 1570 km&sup2; ja siellä sijaitsee noin sata erillistä tunturia, joista korkeimmat ovat Koarvikodds (590&nbsp;m) ja Peltoaivi (567&nbsp;m).

## Lähteet
* 

## Aiheesta muualla

* Luontoon.fi &ndash; Metsähallituksen kuvaus alueesta
Bekasi

**Bekasi** on kaupunki Länsi-Jaavan provinsissa Indonesiassa. Se sijaitsee Jakartasta itään ja on osa Jabotabekin suurkaupunkialuetta. Kaupungin pinta-ala on 207 neliökilometriä. Vuoden 2015 väestönlaskennan mukaan kaupungissa asui 2&nbsp;708&nbsp;721 asukasta.

Kaupungissa on runsaasti teollisuutta ja sieltä on vilkkaat liikenneyhteydet Jakartaan.

## Lähteet

## Aiheesta muualla
7,62×39 mm

**7,62 × 39 mm** (7.62 × 39 M1943) on patruuna, joka kehitettiin Neuvostoliitossa toisen maailmansodan lopulla. Kehitystyön johti alun perin natsi-Saksan armeijan havainto siitä, että tavallinen täysitehoinen patruuna, jolla kykeni teoreettisesti ampumaan noin 1&nbsp;000 metrin etäisyydelle, oli tarpeettoman tehokas taisteluolosuhteissa, joissa naamioituneen maalin havaitseminen yli 400 metrin päästä oli vaikea tehtävä. Kehitettiin uusi patruuna 7,92 × 33 mm Kurz, jonka teho oli riittävä käytännön taisteluolosuhteissa. Samalla patruunan valmistus oli edullisempaa sekä paino että koko pienemmät, mikä mahdollisti suuremman patruunamäärän painon pysyessä samana. Neuvostoliitto totesi patruunan ja sitä ampuvan aseen edut ja kehitti vastaavan patruunan kaliperiin 7,62 × 39 mm.

Ensimmäinen patruunalle pesitetty sarjatuotantoase oli SKS-karbiini, mutta se on tullut tunnetuksi maailman yleisimmän rynnäkkökiväärin AK-47:n ja sen eri variaatioiden käyttämänä patruunana. 

Suomen puolustusvoimat käyttää kyseistä patruunaa muun muassa rynnäkkökivääreissä ja 7,62 KvKK 62 -konekiväärissä. Patruunan valintaan vaikutti se, että ampumaetäisyydet Suomen peitteisessä maastossa jäävät yleensä lyhyiksi, ja että RK:n esikuva, äärimmäisen toimintavarmaksi havaittu AK-47 käytti tuota patruunatyyppiä.

## Patruunan ominaisuuksia

*Kaliiperi 7,62 x 39 mm
*Ruutimäärä 1,6 grammaa
*Lähtönopeus 710 m/s
*Luodin paino 7.96 grammaa 

## Lähteet

## Aiheesta muualla

* Kuvia patruunasta
Texaco

**Texaco** (*The *'Texa**s **Co*'mpany*) on yhdysvaltalainen huoltoasemaketju. Yhtiö fuusioitiin vuonna 2001 Chevron-yhtiöön, jolloin uudeksi nimeksi tuli ChevronTexaco. Nimi muutettiin vuonna 2005 takaisin Chevroniksi. Texacon tunnettu tähtilogo ja nimi on silti yhä käytössä.

Texaco perustettiin vuonna 1901 nimellä Texas Fuel Company Beaumontissa Texasissa. Yhtiön perustajina olivat Joseph S. Cullinan, Thomas J. Donoghue, Walter Benona Sharp ja Arnold Schlaet.
Ammakko

**Ammakko** on kylä Halikossa Halikonjoen länsipuolella. Kylän eteläosa on alavaa peltomaisemaa ja pohjoisosa soista mäkialuetta. Kylä on säilyttänyt isojakoa edeltävän tiivin kyläasutuksen. Kylän pohjoispuolella ovat Karkujanoja ja E18-moottoritie.

Ammakko on perustettu viimeistään 1200-luvulla, sillä se on kuulunut suomalaisen vero-oikeuden piiriin. Kylä on ollut alueen merkittävimpiä, mistä kertoo muun muassa se, että yksi Halikon kolmesta yökunnasta on ollut Ammakko, ja myöhemmin kylässä on ollut kolme isoa ratsutilaa. Kuninkaantien varressa on ollut useita kylän torppia. Ennen kylässä oli myös Halikonjoen ylittävä silta. Nykyisin kylä on hiljentynyt ja pienentynyt ja sen eteläosiin on rakennettu omakotitaloja.

## Lähteet
Margaret O’Brien

**Margaret O’Brien**, alk. **Angela Maxine O’Brien**, (s. 15. tammikuuta 1937 San Diego, Kalifornia) on yhdysvaltalainen näyttelijä. Hän on yksi Hollywoodin historian tunnetuimmista lapsitähdistä. 

O’Brienin tunnetuimpia elokuvia ovat muun muassa *[[Päivä on koittava]]* (*Journey for Margaret*, 1942), *[[Kotiopettajattaren romaani (vuoden 1944 elokuva)|Kotiopettajattaren romaani]]* (*Jane Eyre*, 1944), *[[Tyttö ja kosija]]* (*Meet Me in St. Louis*, 1944), *[[Pikku naisia (vuoden 1949 elokuva)|Pikku naisia]]* (*Little Women*, 1949) ja *[[Salainen puutarha]]* (*The Secret Garden*, 1949). Aikuisiällä hän loi mittavan uran televisiossa. Hänellä on kaksi tähteä Hollywood Walk of Famella, toinen elokuvista ja toinen televisiosta. 

O’Brien on nykyään toista kertaa naimisissa ja hänellä on tästä avioliitosta yksi lapsi. 

## Valikoitu filmografia
* *[[Päivä on koittava]]* (*Journey for Margaret*, 1942)
* *[[Sotilasheila]]* (*Thousands Cheer*, 1943)
* *[[Madame Curie]]* (*Madame Curie*, 1943)
* *[[Enkeli karkuteillä]]* (*Lost Angel*, 1943)
* *[[Kotiopettajattaren romaani (vuoden 1944 elokuva)|Kotiopettajattaren romaani]]* (*Jane Eyre*, 1944)
* *[[Cantervillen kummitus]]* (*The Canterville Ghost*, 1944)
* *[[Tyttö ja kosija]]* (*Meet Me in St. Louis*, 1944)
* *[[Musiikkia miljoonille]]* (*Music for Millions*, 1944)
* *[[Kun sato kypsyy]]* (*Our Vines Have Tender Grapes*, 1945)
* *[[Karjavaras]]* (*Bad Bascomb*, 1946)
* *[[Kolme viisasta hullua]]* (*Three Wise Fools*, 1946)
* *[[Kohtalokas tanssi]]* (*The Unfinished Dance*, 1947)
* *[[Suurkaupungin kasvot]]* (*Big City*, 1948)
* *[[Laitakaupungin kukka]]* (*Tenth Avenue Angel*, 1948)
* *[[Pikku naisia (vuoden 1949 elokuva)|Pikku naisia]]* (*Little Women*, 1949)
* *[[Salattu puutarha]]* (*The Secret Garden*, 1949)
* *[[Villikissa valtaa Lännen]]* (*Heller in Pink Tights*, 1960)

## Aiheesta muualla

* Virallinen sivusto
* 
* 
* Margaret O’Brien NNDB:ssä
Ken Kirzinger

**Ken Kirzinger** (s. 4. marraskuuta 1959 Saskatchewan, Kanada) on kanadalainen stunttimies ja näyttelijä. Hän on näytellyt muun muassa Jason Voorheesin roolia *[[Freddy vs. Jason]]* -elokuvassa. Hän on 196 cm pitkä ja on siten pisin Crystal Laken sarjamurhaajaa näyttelevistä henkilöistä. *Freddy vs. Jasonin* ohjannut Ronny Yu tahtoi nähdä pitemmän näyttelijän Jasonina, jotta voisi luoda Kippari-Kallen Brutus ja Kippari-Kalle -ilmiön Freddyn ja Jasonin välille. Hän myös halusi että Kirzinger suorittaa suurimman osan stunteistaan itse. Kirzinger nähdään myös vuoden 1989 Jason-elokuvassa ''Friday the 13th. Part VIII – Jason Manhattanilla''. Hän on Stunts Canada -nimisen "stunttikerhon" jäsen.

Kirtzinger on 196 senttimetriä pitkä.

## Lähteet

## Aiheesta muualla
*
Gangwon (Pohjois-Korea)

**Gangwonin maakunta** (, hanja 江原道, McCune‑Reischauer *Kangwŏndo*) on yksi Pohjois-Korean maakunnista. Se sijaitsee maan kaakkoisosassa Etelä-Korean rajalla Japaninmeren rannikolla. Gangwonissa on vuoden 2008 väestönlaskennan mukaan 1&nbsp;477&nbsp;582 asukasta ja sen pinta-ala on 11&nbsp;152 neliökilometriä (mukaan lukien Geumgangvuoren matkailualue). Maakunnan pääkaupunki on Wonsan.

Gangwon rajautuu Etelä-Korean samannimiseen Gangwonin maakuntaan, jonka kanssa se muodosti ennen Korean jakautumista yhtenäisen alueen.

## Aluejako
Gangwonin maakunta jakautuu kahteen kaupunkiin (*si*) ja 15 piirikuntaan (*gun*).

### Kaupungit
* Muncheon-si (문천시; 文川市)
* Wonsan-si (원산시; 元山市)

### Piirikunnat
* Anbyeon-gun (안변군; 安邊郡)
* Beopdong-gun (법동군; 法洞郡)
* Changdo-gun (창도군; 昌道郡)
* Cheonnae-gun (천내군; 川內郡)
* Cheorwon-gun (철원군; 鐵原郡)
* Geumgang-gun (금강군; 金剛郡)
* Gimhwa-gun (김화군; 金化郡)
* Gosan-gun (고산군; 高山郡)
* Goseong-gun (고성군; 高城郡)
* Hoeyang-gun (회양군; 淮陽郡)
* Icheon-gun (이천군; 伊川郡)
* Pangyo-gun (판교군; 板橋郡)
* Pyeonggang-gun (평강군; 平康郡)
* Sepo-gun (세포군; 洗浦郡)
* Tongcheon-gun (통천군; 通川郡)

## Lähteet

## Aiheesta muualla
Frankie Genaro

**Frankie Genaro** (26. elokuuta 1901 New York City &ndash; 27. joulukuuta 1966 Staten Island, New Yorkin osavaltio), alkuperäiseltä nimeltään **Frank DiGennaro**, oli yhdysvaltalainen nyrkkeilijä. Hän kykeni saavuttamaan sekä olympiavoiton että maailmanmestaruuden.    

Olympiavoitto Genarolle tuli vuoden 1920 olympiakisoista Antwerpenista kärpässarjasta.

Ammattilaisena hän kipusi kärpässarjan maailmanmestariksi vuonna 1928 voitettuaan Frenchy Belangerin. Hän menetti mestaruutensa Emily Pladgerille samana vuonna, mutta haasteottelussa valtasi sen takaisin kuukautta myöhemmin. Vuonna 1931 Victor Perez tyrmäsi hänet, ja mestaruus päättyi.

Yhteensä Genaron ammattiuralle osui 94 ottelua, joista 21 oli tyrmäyksiä, 22 tappioita, 8 tasatuloksia sekä 6 ratkaisemattomia.

## Lähteet

## Aiheesta muualla
*International Boxing Hall of Fame page (englanniksi)
Ryanggang

**Ryanggangin maakunta** (, hanja 兩江道, McCune‑Reischauer *Ryanggang-do*) on yksi Pohjois-Korean maakunnista. Se sijaitsee sisämaassa maan pohjoisosassa Kiinan rajalla, jonka muodostavat pääosin Jalu- ja Tumenjoet. Ryanggangissa on vuoden 2008 väestönlaskennan mukaan 719&nbsp;269 asukasta ja sen pinta-ala on 14&nbsp;317 neliökilometriä. Maakunnan pääkaupunki on Hyesan.

## Aluejako
Ryanggangin maakunta jakautuu yhteen kaupunkiin (*si*) ja 11 piirikuntaan (*gun*).

### Kaupungit
* Hyesan-si (혜산시; 惠山市)

### Piirikunnat
* Baegam-gun (백암군; 白岩郡)
* Bocheon-gun (보천군; 普天郡)
* Daehongdan-gun (대홍단군; 大紅湍郡)
* Gapsan-gun (갑산군; 甲山郡)
* Gimhyeonggwon-gun (김형권군; 金亨權郡)
* Gimhyeongjik-gun (김형직군; 金亨稷郡)
* Gimjeongsuk-gun (김정숙군; 金貞淑郡)
* Pungseo-gun (풍서군; 豊西郡)
* Samjiyeon-gun (삼지연군; 三池淵郡)
* Samsu-gun (삼수군; 三水郡)
* Unheung-gun (운흥군; 雲興郡)

## Lähteet

## Aiheesta muualla
Ohjusvene Hamina

**Ohjusvene Hamina** (kylkinumerot 74 ja 80) on Suomen merivoimien Hamina-luokan ohjusvene, joka kuului Suomenlahden meripuolustusalueen 7. ohjuslaivueeseen. 

## Valmistus

Alus tilattiin 31. joulukuuta 1996 Aker Finnyardsin Rauman telakalta ja otettiin palvelukseen 24. elokuuta 1998.

## Palvelus
Peruskorjauksessa alus varustettiin Saab Dynamicsilta hankituilla torpedoilla, Torped 47. Ennen Torped 47:n toimitusta lainassa on Torped 45. 57 millimetrin Bofors korvataan saman valmistajan modernilla 40 millimetrin Mk.4:llä.

Peruskorjauksessa oli mukana syvyytettävä kaikuluotainjärjestelmä. *Hamina* palasi toisena *Tornion* jälkeen peruskorjauksesta, jossa tehtiin elinkaaren puolivälin päivitys.

## Lähteet

## Aiheesta muualla
Joseph Keller

**Joseph Bishop Keller** (31. heinäkuuta 1923 Paterson, New Jersey – 7. syyskuuta 2016 Palo Alto, Kalifornia) oli yhdysvaltalainen matemaatikko. Hän valmistui New Yorkin yliopistosta ja toimi sen Courant-instituutin professorina vuoteen 1979 saakka. Sen jälkeen hän jatkoi uraansa Stanfordin yliopistossa, jonka emeritusprofessoriksi hän jäi vuonna 1993.

Kellerille myönnettiin National Medal of Science (1988) ja Wolfin palkinto (1997). Hän oli Cambridgen kunniaprofessori, Yhdysvaltain kansallisen tiedeakatemian jäsen ja Lontoon Royal Societyn ulkomaalaisjäsen.

## Lähteet
William Saroyan

**William Saroyan** (, IPA: [/wiljɑm sɑɾojan/], 31. elokuuta 1908 Fresno, Kalifornia – 18. toukokuuta 1981 Fresno, Kalifornia) oli yhdysvaltalainen kirjailija, jolla oli armenialaiset juuret. 

Monet Saroyanin näytelmistä ja tarinoista sijoittuvat Fresnoon, jossa asuu suuri amerikanarmenialainen väestö. Saroyan oli kahteen kertaan naimisissa Carol Marcusin kanssa, mutta kumpikin avioliitto päättyi eroon. Heillä oli kaksi lasta, joista toinen on minimalistirunoilijana tunnettu Aram Saroyan.

Saroyan kuoli syöpään 72-vuotiaana.

## Suomennettuja teoksia
**Ihmisiä elämän näyttämöllä*, Tammi 1945, suom. Lauri Miettinen (*The Human Comedy*, 1944)
**Nimeni on Aram*, Tammi 1953, suom. Vappu Roos (*My Name Is Aram*, 1940)
## Näytelmiä
**[[Sydämeni on kukkuloilla]]* (*My Heart’s In the Highlands*, 1939)
**[[Elämäsi parhain aika‎‎]]* (*The Time of Your Life*, 1939, suomeksi myös nimillä *Tämä elämäsi aika* ja *Elämän liekki*)
**Hei siellä* (*Hello Out There*, 1941)
**[[Osteri ja helmi]]* (*The Oyster And The Pearl*, televisionäytelmä 1953), tuotettu suomeksi Televisioteatterin tv-näytelmänä 1965, ohj. Sirppa Sivori-Asp, suom. Marja Rankkala

## Lähteet

## Aiheesta muualla

* The William Saroyan  Literary Foundation International.
* The William Saroyan Society
Flanderin ympäriajo 2004

**Flanderin ympäriajo 2004** oli järjestyksessään 88. Flanderin ympäriajo. Kilpailu käytiin 4. huhtikuuta 2004 Brüggestä Meerbekeen 257 kilometrin reitillä. Saksan Steffen Wesemann voitti kilpailun kukistettuaan loppukirissä belgialaiset Leif Hosten ja Dave Bruylandtsin. 

## Lopputulokset
### Brugge–Meerbeke, 257 km

## Lähteet
*Tulokset Sports123-sivustolla
Flanderin ympäriajo 2003

**Flanderin ympäriajo 2003** oli järjestyksessään 87. Flanderin ympäriajo. Kilpailu käytiin 6. huhtikuuta 2003 Brüggestä Meerbekeen 255&nbsp;kilometrin reitillä. Belgian Peter Van Petegem saavutti uransa toisen *Ronde van Vlaanderenin* voiton kukistettuaan kahdella sekunnilla maanmiehensä Frank Vandenbroucken.

## Lopputulokset
### Brügge–Meerbeke, 255 km

## Lähteet
*Tulokset Sports123-sivustolla
Alagoasinmuuranen

**Alagoasinmuuranen** (*Myrmotherula snowi*) on äärimmäisen uhanalainen Brasiliassa Alagoasin ja Pernambucon osavaltioissa elävä lintu. 

Alagoasinmuuranen on kooltaan noin 10&nbsp;cm. Koiras on kauttaaltaan siniharmaa. Sen vatsa on selkäpuolta vaaleampi ja leuassa on musta täplä. Naaras on väriltään ruskea, vatsastaan vaaleampi kuin selästä. Naaraan laikku leuassa on valkoinen. Laji muistuttaa ulkonäöltään hiirimuurasta, jonka parhaiten erottaa alagoasinmuurasesta sen lyhyemmän nokan ja pyrstön perusteella. Alagoasinmuurasen laulu on sarja kirkkaita tavuja, kutsuääni on *kleek* ja varoitusääni on *nyiih-nyeeh-nyaah*. 

Alagoasinmuurasen elinympäristöä ovat ylänkömetsät 400–550 metrin korkeudessa. Laji muodostaa usein sekaparvia valkokuvemuurasten (*Myrmotherula axillaris*) kanssa. Alagoasinmuurasen ravintoa ovat hämähäkit ja hyönteiset.

Alagoasinmuuraskannan kooksi arvioidaan noin 50–250 yksilöä . Suurin lajiin kohdistuva uhka on metsien kaataminen maanviljelyksen ja teiden tieltä.

## Lähteet
Majesteettirikos

**Majesteettirikos** () on tavallisesti monarkioissa hallitsijaan kohdistuva loukkaus, joka on rikos. Rikoksen kohteena voi olla myös itse valtio, tasavallan presidentti tai muu valtionpäämies. Rikoksen vakavuus perustuu sille, että hallitsijan on katsottu olevan korkeamman voiman asettama. 

## Suomen laki
Ruotsin vuoden 1734 lain rikoskaari sääti majesteettirikokseksi hallitsijan tai hänen perheensä jäsenen fyysisen koskemattomuuden, henkilökohtaisen vapauden tai kunnian loukkaamisen. Kunniaa saatettiin loukata esimerkiksi solvaamalla julkisesti hallitsijaa tai hänen perheensä jäsentä. Samat määräykset sisältyivät vielä Suomen rikoslain alkuperäiseen 13. lukuun (39/1889). Vakavin majesteettirikos oli keisarin tai hänen perheensä jäsenen murhaaminen, josta oli säädetty seuraukseksi kuolemanrangaistus. Myös keisarin tai hänen perheensä jäsenen kunnian loukkaamiseen syyllistynyt oli tuomittava vankeus- tai kuritushuonerangaistukseen. Virallinen syyttäjä sai nostaa syytteen majesteettirikoksesta vain keisarin määräyksestä. Keisarin kukistuttua Venäjällä ja Suomen itsenäistyttyä majesteettirikoksia koskevien säännösten katsottiin rauenneen itsestään, vaikka niitä ei virallisesti kumottukaan ennen kuin vuonna 1974, jolloin niiden paikalle rikoslain 13. lukuun sijoitettiin uudet rikoksia ihmisyyttä vastaan koskevat säännökset.

Suomessa esimerkki majesteettirikoksesta on pilapiirtäjä ja kuvittaja Eric Vasströmin tapaus, jossa karikatyyrin tekeminen ja julkaiseminen Venäjän tsaarin perheestä johti vankeustuomioon vuonna 1913.

## Laki muualla
Erityisen ankara majesteettirikoskäytäntö on Thaimaan kuningaskunnassa, jossa majesteetin loukkaamisesta voi saada vuosien vankeustuomioita. Maan tempoilevaa sisäpolitiikkaa sävyttävät toistuvat vallankaappaukset. Varsinkin edesmenneen kuningas Rama IX:n kaudella (1946–2016) monet näkivät monarkin edustavan jatkuvuutta maassa, jossa tilanne on muuten jatkuvasti epävakaa. Henkilökultin vuoksi Thaimaan laki kieltää astumasta kadulle pudonneiden bahtin kolikoiden ja seteleiden päälle, koska niihin on painettu monarkkien kuvia.

Eräs alankomaalainen sai 30 vuorokauden vankeustuomion vuonna 2016 loukattuaan julkisesti kuningas Willem-Alexanderia. Tuomittu oli kirjoittanut Facebookiin, että Willem-Alexander oli "murhaaja, varas ja raiskaaja". Alankomaissa majesteettirikosta koskeva säädös on vuodelta 1881.

### Maat joissa majesteettirikos on käytössä

### Maat joissa majesteettirikos on kumottu

*ssa oli vuosina 1880–1947 voimassa majesteettirikos. 
*ssa oli vuosina 1902–2005 voimassa majesteettirikos.  
* Skotlannissa kumottiin vuonna 2010 laki majesteettirikoksesta.
* Belgiassa oli vuosina 1847–2023 voimassa majesteettirikos; syyte kunnianloukkauksesta edelleen mahdollinen samoilla ehdoilla kuin muidenkin kansalaisten kohdalla.

## Lähteet
FC Lausanne-Sport

**FC Lausanne-Sport** on lausannelainen jalkapalloseura, joka pelaa Sveitsin pääsarjassa Superliigassa.

Historiallisesti FC Lausanne-Sport lukeutuu Sveitsin menestyksekkäimpiin seuroihin. Seura on voittanut Sveitsin-mestaruuden seitsemän kertaa ja Sveitsin cupin yhdeksän kertaa.

## Saavutukset
***[[Axpo Super League|Sveitsin-mestaruus]] (7)**
**1913, 1932, 1935, 1936, 1944, 1951, 1965  
***[[Sveitsin cup]] (9)**
**1935, 1939, 1944, 1950, 1962, 1964, 1981, 1998, 1999

## Kuuluisia pelaajia

## Aiheesta muualla
*Virallinen sivusto 

## Lähteet
Jennifer Jones (curlingpelaaja)

**Jennifer Jones** (s. 7. heinäkuuta 1974 Winnipeg, Manitoba, Kanada) on kanadalainen curlingpelaaja. Jones on tällä hetkellä Kanadan joukkueen kapteeni.  Jones toimi  Sotšin olympialaisissa 2014 Kanadan olympiajoukkueen kapteenina, kun joukkue sai kultamitalin. Hän voitti kultaa vuoden 2008 MM-kisoissa Vernonissa ja vuoden 2018 MM-kisoissa North Bayssa.

Jones on menestynyt hyvin myös Kanadan sisäisissä kisoissa. Hän on voittanut muun muassa Scott Tournament of Hearts -turnauksen vuonna 2005. Hänen joukkueensa eteni myös seuraavan vuoden turnauksessa pitkälle; silloin he kuitenkin putosivat välierissä.

Seurajoukkuetasolla Jones edustaa St. Vital Curling Clubia.

## Lähteet
Suomen Ammattivalokuvaajat

**Suomen Ammattivalokuvaajat ry** (**SAV**, ent. *Suomen Valokuvaajain Liitto ry*) on vuonna 1919 perustettu ammattivalokuvaajien edunvalvontajärjestö. Nimenmuutos tehtiin 2008. Liitossa on noin 300 jäsentä, ja he ovat pääasiassa muoto- ja mainoskuvaajia.

SAV järjestää jäsenille ammatillista koulutusta, välittää tietoa koulutuksesta ja tukee neuvomalla tekijänoikeudellisissa sekä kuluttajansuojaan ja yrittäjyyteen liittyvissä kysymyksissä. Liitto järjestää näyttelyitä ja kilpailuja, kuten Vuoden Muotokuvaaja -kilpailun, ja toimii yhteistyössä alan muiden järjestöjen kanssa. Liiton myöntämä tunnustus on vuodesta 1979 lähtien myönnetty Suomen ammattivalokuvaajien Mestari -arvo, joka on myönnetty 51 valokuvaajalle.

SAV kuuluu Federation of European Professional Photographersiin (FEP). SAV:n jäsenet voivat hakea FEP:n myöntämiä arvonimiä. SAV on myös Finnfoto – Suomen Valokuvajärjestöt ry:n jäsen.

## Lähteet
*SAV:n sivusto
Meerbeke

**Meerbeke** on kylä Ninoven kaupungissa Itä-Flanderin maakunnassa, Belgiassa. Se sijaitsee maaseudulla Dender-joen varrella. Meerbeke on pinta-alaltaan Ninoven toiseksi suurin kylä, sen pinta-ala on 10,47&nbsp;neliökilometriä. Meerbeke tunnetaan kenties parhaiten siitä, että se toimii Flanderin ympäriajon maalipaikkana.
MM-rallikausi 1980

**MM-rallikausi 1980** oli järjestyksessään rallin maailmanmestaruussarjan kahdeksas kausi. Kausi alkoi Monte Carlo -rallilla 19. tammikuuta ja päättyi Norsunluurannikon ralliin 9. joulukuuta. Kuljettajien mestaruuden voitti Walter Röhrl.

Kaudella seitsemän parasta tulosta laskettiin mestaruuspisteisiin.

## Kilpailut

## Tulokset
### Pistejärjestelmä

### Kuljettajien mestaruus

### Valmistajien mestaruus

## Lähteet

## Aiheesta muualla
* Kausi 1980 eWRC-sivustolla 
* https://archive.is/20070430154837/http://www.rallybase.nl/index.php?type=standing&standingid=wcd1980
* http://www.rallybase.nl/index.php?type=standing&standingid=wrcm1980
SVL

**SVL** voi tarkoittaa seuraavia:
*sairausvakuutuslaki, SVL
*Suomen Valtakunnan Liitto
*Suomen vastarintaliike
*Suomen Ammattivalokuvaajat, entinen Suomen Valokuvaajain Liitto ry
*Suomen Vähittäiskauppiasliitto, nykyisin K-kauppiasliitto.
*Savonlinnan lentoaseman IATA-tunnus

## Lähteet
Phillips Idowu

__notoc__

**Phillips Olaosebikan Idowu** (s. 30. joulukuuta 1978 Hackney, Lontoo) on brittiläinen kolmiloikkaaja.

Idowu harrasti nuorena koripalloa ja amerikkalaista jalkapalloa. Hän voitti 1997 Englannin koulujen mestaruuden sekä maansa alle 20-vuotiaiden mestaruuden ja sijoittui saman vuoden nuorten EM-kisoissa neljänneksi. Kaksi vuotta myöhemmin hän voitti Yhdistyneen kuningaskunnan alle 23-vuotiaiden mestaruuden. Sydneyn olympialaisissa 2000 hän loikki kuudenneksi tuloksella 17,08&nbsp;m. Seuraavana vuonna hän voitti Euroopan-cupin tuloksella 17,23&nbsp;m ja sijoittui Edmontonin MM-kisoissa yhdeksänneksi. Vuonna 2002 hän voitti hopeaa Kansainyhteisön kisoissa tuloksella 17,68&nbsp;m. Myöhemmin samana vuonna hän oli Münchenin EM-kisoissa viides ja GP-finaalissa seitsemäs.

Idowu oli koko kilpailukauden 2003 sivussa polvileikkauksen takia. Seuraavana vuonna hän selviytyi Ateenan olympialaisissa loppukilpailuun, jossa jäi ilman tulosta. Hän voitti 2005 maansa sisäratojen mestaruuden, mutta karsiutui Madridin sisäratojen EM-kisoissa. Vuonna 2006 Idowu voitti Melbournen Kansainyhteisön kisat ja sijoittui Göteborgin EM-kisoissa viidenneksi. Seuraavana vuonna hän voitti Birminghamissa sisäratojen EM-kultaa ja loikki Osakan MM-kisoissa kuudenneksi. Idowu voitti Valencian sisäratojen MM-kisoissa 2008 MM-kultaa tuloksella 17,75&nbsp;m.

Pekingiin 2008 Idowu lähti kolmiloikan ennakkosuosikkina, sillä kauden kärkitulos oli hänen nimissään. Idowu pystyi itsekin ylittämään kauden parhaansa tuloksella 17,62&nbsp;m. Olympiakultaa vei kuitenkin Portugalin Nelson Évora viisi senttimetriä pidemmällä hypyllä.

Berliinin MM-kilpailuissa 2009 Idowu voitti maailmanmestaruuden ulkoratojen ennätyksellään 17,73&nbsp;m. Saman vuoden  hän oli neljäs. Brittiläiset yleisurheilutoimittajat valitsivat hänet vuoden 2009 brittiläiseksi yleisurheilijaksi. Idowu valittiin myös vuoden 2009 eurooppalaiseksi miesyleisurheilijaksi. Barcelonan EM-kilpailuissa 2010 hän voitti Euroopan-mestaruuden ennätyksellään 17,81 m. Daegun MM-kilpailuissa 2011 Idowu ei kyennyt puolustamaan maailmanmestaruuttaan, mutta voitti hopeaa tuloksella 17,77&nbsp;m.

## Henkilökohtaiset ennätykset
:Lähde: IAAF
### Ulkoradat
* 100 metrin juoksu: 10,60 (2006)
* Pituushyppy: 756 (2006)
* Kolmiloikka: 17,81 (2010)

### Sisäradat
* 60 metrin juoksu: 6,81 (2004)
* Kolmiloikka: 17,75 (2008)

## Lähteet
World Council of Professional Photographers

**World Council of Professional Photographers** (**WCPP**) on maailmanlaajuinen ammattivalokuvaajien järjestö, jonka kanssa läheisessä yhteistyössä on muun muassa alan eurooppalainen liitto Federation of European Professional Photographers ja sitä kautta alan suomalainen järjestö Suomen Ammattivalokuvaajat.

Järjestön toimipaikka on Amsterdam Alankomaissa. 

## Lähteet
*Stockphoto.net
Mjällby AIF

**Mjällby AIF** on jalkapalloseura Ruotsin Mjällbystä. Joukkue pelaa maan korkeimmalla sarjatasolla Allsvenskanissa ja voitti historiansa ensimmäisen mestaruuden kaudella 2025. Aiemmin se oli sijoittunut pääsarjassa parhaimmillaan viidenneksi vuosina 2020 ja 2024. Vuosina 2016–2018 se pelasi kolmannella sarjatasolla. Jalkapallon Ruotsin cupissa joukkue ylsi vuonna 2023 loppuotteluun, jossa se hävisi Häckenille maalein 1–4.

Mjällby AIF perustettiin vuonna 1939. Seura pelaa kotiottelunsa Strandvallenin kentällä.

Vuoden 2025 mestarijoukkueen valmentajana toimi Anders Torstensson.

## Saavutukset
* Liigamestaruus: 2025
* Ruotsin cupin loppuottelussa: 2023

## Entisiä pelaajia
*Mattias Asper
*Christian Wilhelmsson
*Tobias Linderoth
*Adam Larsson
*Christopher Nilsson
*Jacob Lennartsson
*Ola Wendel
*Pavel Zavadil
*Garret Kusch
*Frank Worthington 
*Steve Balcombe

## Lähteet

## Aiheesta muualla

* Seuran kotisivut
Federation of European Professional Photographers

**Federation of European Professional Photographers** (**FEP**) on kansallisten eurooppalaisten ammattivalokuvaajajärjestöjen liitto. Sen toimipaikka sijaitsee Belgiassa. Liitto toimii yhteistyössä alan maailmanlaajuisen järjestön World Council of Professional Photographersin (WCPP) kanssa. 

FEP:iin kuuluu jäseninä järjestöt seuraavista maista: Itävalta, Belgia, Tšekki, Suomi, Ranska, Saksa, Unkari, Irlanti, Italia, Malta, Norja, Portugali, Venäjä, Serbia ja Montenegro, Slovakia, Espanja, Ruotsi, Alankomaat ja Britannia.

Liitto myöntää arvonimeä Qualified European Photographer eli QEP.

## Aiheesta muualla
*The Federation of European Photographers